APSTIPRINĀTS

ar Privātās sākumskolas „Namiņš” direktores

2023. gada 30. augusta

 rīkojumu Nr. 125-22/23-psk-1

**Izglītojamo mācību sasniegumu vērtēšanas kārtība**

**Privātās sākumskolas “Namiņš” pirmsskolas grupās**

*Izdoti saskaņā ar izglītības likumu,*

*Vispārējās izglītības likumu,*

*21.11.2018. MK noteikumiem Nr. 716*

*“Noteikumi par valsts pirmsskolas izglītības vadlīnijām*

*un pirmsskolas izglītības programmas paraugiem”*

**I Vispārīgie jautājumi**

1. Kārtība nosaka izglītojamo mācību sasniegumu vērtēšanu Privātās sākumskolas “Namiņš” pirmsskolas grupās, vērtēšanas plānošanu, organizēšanu, saziņu ar vecākiem.
2. Mācību gada sākumā grupu skolotāji informē izglītojamos un viņu vecākus vai aizbildņus par mācību sasniegumu vērtēšanas kārtību.

**II Mērķis**

1. Veicināt izglītojamo vispusīgu un harmonisku attīstību, ievērojot viņa attīstības likumsakarības un vajadzības, individuālajā un sabiedriskajā dzīvē nepieciešamās zināšanas, prasmes un attieksmes, tādejādi mērķtiecīgi palīdzot bērnam sagatavoties pamatizglītības apguvei.
2. Izglītojamo mācību sasniegumu vērtēšanas mērķis ir iegūt objektīvu un profesionālu izglītojamo kompetenču, paveiktā darba līmeņa un sasniegumu raksturojumu.
3. Vērtēšanas procesā tiek iegūta, apkopota un analizēta informācija, lai:
	1. izdarītu secinājumus par bērnu, nosakot viņa mācīšanās vajadzības, zināšanu un prasmju apguvi un attieksmju veidošanos;
	2. dotu atgriezenisko saiti par bērna apgūtajām zināšanām un prasmēm;
	3. spriestu par mācīšanās efektivitāti, iespējami precīzu atgriezenisko saiti, lai varētu uzlabot mācīšanu un mācīšanos.

**III Uzdevumi**

1. Konstatēt katra izglītojamā sasniegumus, ievērojot viņa vajadzības, intereses un citas individuālās īpatnības (diagnosticējošā vērtēšana papīra formātā mācību gada sākumā).
2. Veikt nepieciešamo mācību procesa plānošanu izglītojamo mācību sasniegumu uzlabošanai.
3. Izvērtēt katra izglītojamā mācību sasnieguma un izaugsmes dinamiku, apkopojot iegūto informāciju.
4. Motivēt izglītojamos pilnveidot savus mācību sasniegumus.
5. Veicināt pedagogu un vecāku sadarbību.

**IV Mācību sasniegumu vērtēšanas plānošana**

1. Diagnosticējošā vērtēšana (STAP) notiek mācību gada sākumā papīra formātā un tiek apspriesta pedagoģiskajā sēdē pirms mācību gada uzsākšanas.
2. Formatīvo vētēšanu grupas skolotājs veic ikdienā, veicot ierakstus e-klasē, reizi mēnesī ierakstot (STAP) vērtējumu vienā no mācību jomām (7 vērtējumi mēnesī katram bērnam sasniedzamajos rezultātos).
3. Summatīvā sasniedzamo rezultātu vērtēšana notiek tēmas ietvaros un mācību gada noslēgumā- pavasarī (e-klasē).
4. Speciālo vajadzību izvērtēšanu 5-6 g.v. bērniem skolotājs veic mācību gada sākumā (septembrī/oktobrī). Vērtējumi ir papīra formātā un glabājas grupā, pedagoga mapē.
5. Mācību procesā gūtajiem sasniegumiem tiek lietoti apzīmējumi, saīsinājumi un aprakstošā daļa.
6. Mācību sasniegumi tiek vērtēti, izmantojot sekojošus apzīmējumus:
	1. apguves līmeņos (S,T,A,P) – skat. tabulu:

 *1. tabula. Bērna mācību sasniegumu vērtēšanas skala*:

|  |  |
| --- | --- |
| **Vērtējums** | **Skaidrojums** |
| S | sācis apgūt |
| T | turpina apgūt |
| A | apguvis |
| P | apguvis padziļināti |

* 1. speciālo vajadzību vērtēšanas apzīmējumi:

 “Jā”, “Nē” , “Daļēji”.

**V Mācību sasniegumu vērtēšana**

1. Vērtēšana ir integrēta mācīšanās procesa sastāvdaļa, kurā vērtē bērna mācīšanās procesu, individuālos sasniegumus un rosina bērnu veikt pašvērtējumu.
2. Bērnu mācību sasniegumu vērtēšanas procesā tiek ievēroti šādi izglītības vērtēšanas pamatprincipi:
	1. **atklātības un skaidrības princips** – Pirmsskolas mācību programmā un vadlīnijās ir noteikti mācību jomu sasniedzamie rezultāti trīs vecuma (attīstības) pakāpēs. Sasniedzamie rezultāti un snieguma vērtēšanas kritēriji izglītojamam ir zināmi un saprotami;
	2. **metodiskās daudzveidības princips** – mācību snieguma vērtēšanai izmanto dažādus metodiskos vērtēšanas paņēmienus;
	3. **sistēmiskuma princips** – izglītojamā snieguma vērtēšanas pamatā ir sistēma, kuru raksturo regulāru, pamatotu un noteiktā secībā veidotu darbību kopums;
	4. **iekļaujošais princips** – vērtēšanu pielāgo ikviena izglītojamā dažādajām mācīšanās vajadzībām;
	5. **izaugsmes princips** – mācību snieguma vērtēšanā, īpaši mācīšanās posma nobeigumā, tiek ņemta vērā individuālā mācību snieguma attīstība.
3. Pirmsskolā tiek izmantoti šādi vērtēšanas veidi:
	1. **diagnosticējošā vērtēšana** – to izmanto pirms tēmas uzsākšanas vai tēmas apgūšanas laikā, lai noskaidrotu zināšanu apjomu, tēmas izpratni, izglītojamo spējas, prasmes, kā arī bērnu sasniegumus dinamikas izpētei;
	2. **formatīvā vērtēšana** notiek mācību procesā visas dienas garumā, novērojot, jautājot, klausoties, analizējot izglītojamo darbus, lai izzinātu, kā bērni visefektīvāk mācās, un, lai uzlabotu mācīšanās procesu un bērnu individuālos sasniegumus, palīdzētu izglītojamiem ieraudzīt izaugsmes (attīstības) procesu sevī;
	3. **summatīvo vērtēšanu** veic pirmsskolas izglītības apguves nobeigumā (vai temata, pakāpes, mācību gada nobeigumā), lai novērtētu bērnu sasniegumus, apgūtās caurviju prasmes, ieradumus un mācību jomu pamatprasmes, izmantojot bērnu darbības novērojumus. Bērnu darbības un sasniegumu vērtējumu veic aprakstoši (mutiski), vadoties pēc izvirzītā mērķa un sasniedzamajiem rezultātiem.
	4. Izglītojamo vecāki mācību gada sākumā tiek iepazīstināti ar attiecīgās pakāpes plānotajiem sasniedzamajiem rezultātiem (pielikums Nr.1) un iepazīstināti ar bērna diagnosticējoš vērtējumu individuālās pārrunās, ko veic grupas skolotājs, īpašos gadījumos piesaistot metodiķi.
	5. Ar grupas pedagogu vērtējumiem un to rezultātiem tiek iepazīstināti izglītojamā vecāki individuālo pārrunu laikā, kas notiek 2 vai vairākas reizes mācību gada laikā. Nepieciešamības gadījumā pedagogs pamato iegūtos vērtējumus.
	6. Sasniedzamo rezultātu plānojums (tiek veikts e-klasē).
	7. 5-6 gadus veciem bērniem papildus tiek veikta izglītojamo speciālo vajadzību izvērtēšana (pielikums Nr.2).

**VI Izglītojamo mācību sasniegumu analīze**

1. Mācību sasniegumu vērtējumu veido šādi kritēriji:
	1. iegūto zināšanu apjoms un kvalitāte;
	2. iegūtās prasmes un iemaņas;
	3. mācību sasniegumu attīstības dinamika.
2. Mācību sasniegumus vērtē:
	1. pedagogs;
	2. izglītojamie, mācoties un pilnveidojot prasmi novērtēt savus sasniegumus (pašvērtējums), un novērtējot citu bērnu sasniegumus;
	3. vadītāja vietnieks metodiskajā darbā.
3. Pirmsskolas vadītāja vietnieks metodiskajā darbā:
	1. plāno nepieciešamos pasākumus pedagogu informēšanai par vērtēšanas metodēm un vērtēšanā iegūtās informācijas izmantošanu;
	2. nodrošina un kontrolē pedagogu un vecāku sadarbību bērnu mācību sasniegumu vērtēšanā un analīzē;
	3. vadītāja vietnieks metodiskajā darbā ne retāk kā 2 reizes gadā (novembrī, maijā) pārbauda sasniedzamo rezultātu izpildes novērtējumu mācību jomās.
4. Pedagogi:
	1. ne retāk kā divas reizes mācību gadā (oktobrī- rakstiski, maijā- e-klasē) vērtē katra izglītojamā sasniedzamos rezultātus;
	2. pedagogi divas vai vairākas reizes gadā iepazīstina vecākus ar izglītojamo sasniegumiem un izaugsmes dinamiku (pielikums Nr.1) un e-klase;
	3. pedagogi divas vai vairākas reizes mācību gadā - organizē individuālu sarunu ar katra izglītojamā vecākiem, kurā pārrunā bērna izaugsmi;
	4. pēc pirmsskolas izglītības satura apguves par izglītojamo sasniegumiem (zināšanām, prasmēm un attieksmēm, atbilstoši plānotajiem rezultātiem) rakstiski informē viņu vecākus vai bērnu likumiskos pārstāvjus.

**VII Noslēguma jautājumi**

1. Izglītojamo mācību sasniegumu vērtēšanas kārtība apspriesta pedagoģiskās padomes sēdē un apstiprināta ar direktora rīkojumu.
2. Šie noteikumi ir saistoši visiem Privātās sākumskolas „Namiņš” izglītojamiem un pedagoģiskajiem darbiniekiem un vecākiem.
3. Grozījumi noteikumos tiek izdarīti ar direktora rīkojumu, balstoties uz pedagoģiskās padomes sēdēs izteiktajiem ieteikumiem.